Jam 03.00 WIB, tim panyilem saka Kopaska ngawiwiti panyileman ing segara kanthi tujuwan golèk remukan montor mabur. Jam 08:00 WIB, polisi nampa kanthong mayat sing isine perangané awak lan dikirim menyang Rumah Sakit Kramat Jati. Kajaba perangané awak, tim panggolékan uga nemokaké jakét pelampung saka montor mabur sing tiba mau. Ing wayah awan, kanthong-kanthong mayat sing isiné perangan awak lan remukan kerep ditemokaké lan dijupuk saka lokasi panggolèkan. Tim panggolèk uga bisa nemokaké remukan saka awaké montor mabur, pèlek rodha, sistem hidraulik, nomer kursi lan nomer règistrasi Boeing 737 sing tiba. Akèh remukan montor mabur sing ditemokaké kanthi jeron 17-23 meter ing ngisor permukaan segara.